ถล่มทลาย
ถึงตอนนี้มีความเป็นไปได้สูงที่เศรษฐกิจไทยในปีนี้อาจจะขยายตัวถล่มทลาย 5.8% เพราะในไตรมาสสุดท้ายของปี
29 ธ.ค. 2555

ถึงตอนนี้มีความเป็นไปได้สูงที่เศรษฐกิจไทยในปีนี้อาจจะขยายตัวถล่มทลาย 5.8% เพราะในไตรมาสสุดท้ายของปี 
เศรษฐกิจไทยโตได้ถึง 13% จากการบริโภคและการลงทุนภาคเอกชน ซึ่งเร่งตัวเกินระดับปกติจากอานิสงส์หลายด้าน 
นโยบายรถคันแรกที่มีคนซื้อกว่า 1 ล้านคัน มาตรการเพิ่มรายได้/ ค่าจ้าง/ค่าตอบแทนข้าราชการ โครงการรับจำนำข้าวล้วนหนุนส่ง




 
อีกทางหนึ่งนั้น เกิดขึ้นจากการอัดเงินลงไปในระบบอย่างหนักของภาครัฐ
สมชัย สัจจพงษ์ ผู้อำนวยการ สำนัก งานเศรษฐกิจการคลัง โฆษกกระทรวงการคลัง บอกว่า ช่วงเดือน ก.ค.–ก.ย. 2555 ดุลการคลังภาครัฐบาลขาดดุลถึง 4.64 หมื่นล้านบาท ขณะที่ช่วงเดียวกันปีที่แล้วเกินดุลถึง 4.4 หมื่นล้านบาท สะท้อนให้เห็นว่ารัฐบาลมีการอัดเงินลงไปในระบบเศรษฐกิจจำนวนมาก
เมื่อดูข้อมูลพบว่า รัฐบาลมีรายได้ทั้งสิ้น 7.81 แสนล้านบาท เพิ่มขึ้นจากช่วงเดียวกันปีที่แล้ว 7.36 หมื่นล้านบาท จากการจัดเก็บภาษีมูลค่าเพิ่ม ภาษีสรรพสามิต โดยเฉพาะภาษีรถยนต์ และการนำส่งรายได้ของรัฐวิสาหกิจ
แต่ปรากฏว่า รัฐบาลมีรายจ่าย 8.27 แสนล้านบาท เพิ่มขึ้นจากช่วงเดียวกันปีที่แล้วถึง 1.64 แสนล้านบาท โดยเบิกจ่ายไปถึง 5.79 แสนล้านบาท เพิ่มขึ้นจากช่วงเดียวกันปีที่แล้ว 8.61 หมื่นล้านบาท 
เงินนอกงบประมาณก็มีการเบิกจ่ายทั้งสิ้น 8.04 หมื่นล้านบาท เพิ่มขึ้นจากปีที่แล้ว 2.65 หมื่นล้านบาท 
ผลจากการเบิกจ่ายส่งผลให้ดุลการคลังในไตรมาส 4 ทำให้ขาดดุล 2.64 แสนล้านบาท
เรียกว่า เบิกกันสนั่นทุ่ง